L 241/8 Euroopan unionin virallinen lehti 13.7.2004 KOMISSION ASETUS (EY) N:o 1275/2004, annettu 12 päivänä heinäkuuta 2004, riisin vientiä Reunioniin koskevista yksityiskohtaisista soveltamissäännöistä annetun asetuksen (ETY) N:o 2692/89 muuttamisesta paddy- eli raakariisin interventiohinnan erotukseen markkinoin- EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon riisin yhteisestä markkinajärjestelystä 22 päi- vänä joulukuuta 1995 annetun neuvoston asetuksen (EY) N:o 3072/95 (') ja erityisesti sen 10 artiklan 3 kohdan, sekä katsoo seuraavaa: (1) — Komission asetuksessa (ETY) N:o 2692/89 (?) ei anneta erityisiä säännöksiä interventiohinnan erotuksen huomi- oon ottamiseksi markkinointivuoden lopussa. (2) — Riisin interventiohinta ilman kuukausikorotusta muuttuu markkinointivuodesta 2004/2005 alkaen 298,35 eurosta tonnilta 150 euroon tonnilta. Kilpailun vääristymien es- tämiseksi interventiohinnan aleneminen on otettava huo- mioon määritettäessä sellaiseen vientiin tarkoitettuun rii- siin, jota koskevat edellisenä markkinointivuonna myön- netyt ja edelleen markkinointivuoden 2004/2005 alussa voimassa olevat tukiasiakirjat, sovellettavan tuen määrää. Asetuksen (ETY) N:o 2692/89 4 artiklassa olisi sen vuoksi säädettävä tästä huomioon ottamisesta. (3) — Asetus (ETY) N:o 2692/89 olisi näin ollen muutettava. (4) — Komission asetuksessa (EY) N:o 1878/2003 (3) avataan tarjouskilpailu Reunioniin toimitettavan esikuoritun pit- käjyväisen B-riisin tukipalkkion määrittämiseksi. (5) — Kyseisen tarjouskilpailun soveltamista on suotavaa jatkaa 29 päivään heinäkuuta 2004. (6) — Tässä asetuksessa säädetyt toimenpiteet ovat viljan hallin- tokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2692/89 4 artiklan 2 ja 3 kohta seuraavasti: ”2. — Jos 13 artiklassa tarkoitetun tukiasiakirjan voimassaolo jatkuu markkinointivuoden lopun yli ja kun vienti tapahtuu seuraavan markkinointivuoden aikana, 9 artiklassa säädetystä menettelystä johtuvan tuen määrää mukautetaan tarvittaessa vähentämällä paddy- eli raakariisin edellisen ja uuden mark- kinointivuoden interventiohinnan välinen erotus ilman kuu- kausikorotusta. 3. — Edellä 2 kohdassa säädetty mukautus on tehtävä ottaen huomioon asetuksen N:o 467/67/ETY 1 artiklassa säädetyt muuntokurssit. Jos tästä mukautuksesta johtuvan tuen määrä on alle nolla, mainituksi määräksi tulee nolla.” 2 artikla Korvataan asetuksen (EY) N:o 1878/2003 1 artiklan 2 kohdassa tarkoitettu päivämäärä ”17 päivään kesäkuuta” päivämäärällä ”29 päivään heinäkuuta”. 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenval- tioissa. Tehty Brysselissä 12 päivänä heinäkuuta 2004. () EYVL L 329, 30.12.1995, s. 18, asetus sellaisena kuin se on viimeksi muutettuna vuoden 2003 liittymisasiakirjalla. (?) EYVL L 261, 7.9.1989, s. 8, asetus sellaisena kuin se on muutettuna asetuksella (EY) N:o 1453/1999 (EYVL L 167, 2.7.1999, s. 19). ()) EUVL L 275, 25.10.2003, s. 23. Komission puolesta Franz FISCHLER Komission jäsen